TROPA DE TRAPO - 4 Monos (Canción)
Channel: tropa de trapo
Date: 2019-12-17

Compañía : TROPA DE TRAPO (Marta Ortiz e Brais das Hortas)
Canción : 4 Monos
Espectáculo : 4 Monos


Letra : 



Houbo un día un emperador
hai moito tempo na China
que quería desterrar o mal
do reio que el tiña.


Deulle ao pobo
tres monos
contra o mal. Xa está,
iso é todo : non ver,
non oír, non falar o mal.
Facede coma os monos.


Non ver, non oír, non falar.
Facede coma os monos.


Pero o Pobo dixo :
- Non! Non imos
bailar ao seu son!
Non ver, non oír, non o falar o mal
non é a súa intención!


- O que o Emperador quere
(véxoo claro como a neve)

é que caiamos na rede
para que logo nos leve.
Isto xa me fede.
Non sei como o vedes.
Eu digo que non! Non!


E o Pobo dixo :
- Revolución!
E pasou á acción.


Ao Emperador os Tres Monos viñéronselle en contra.
Pero ao Pobo, que se negou a facer coma os Monos, tamén se lle viñeron en contra.
O Pobo pensaba que todo o malo era culpa do Emperador.
Pero cando xa non houbo Emperador, seguía habendo problemas.
Chegou un momento no que a xente, aínda que tivese os problemas diante, se pensaba que non eran os seus problemas, preferían pechar os ollos, pechar as orellas e pechar a boca. Preferían facer coma os Monos.


Non fagas coma os Monos.
Abre os ollos. Escoita e alza a voz.


Colle un spray.
Mira o que fai.
Cambia a túa vida, cambia o mundo
co que tés aquí nas túas mans.
Ti podes cambiar
e se a cousa se che xira
dalle ti a volta e vólvea xirar.


Non ver o mal 

non arranxa nada.
Que non o vexas
non quere dicir que non pasa.


Mira
cantas cousas hai na vida
mentres o mundo xira, xira e xira
e non para
porque pasen cousas malas.


Escoita!
Mentres o mundo dá voltas
hai moita xente que loita.


Fala!
Se a cousa está mala
pois haberá que cambiala.


Actúa!
Sae á rúa.
O que pasa no mundo
tamén é cousa túa.


Mira! Escoita! Fala!
Actúa!


4 Monos